User:MITRO mian g/sandbox

عامر بن واثلہ'
= اَبو طُفَیل عامر بن واثِلَہ کِنانی، (ولادت 3 ہجری) پیغمبر اکرم (ص) کے آخری صحابی دنیا میں تھے۔ =

اَبو طُفَیل عامر بن واثِلَہ کِنانی، (ولادت 3 ہجری) پیغمبر اکرم (ص) کے صحابی اور جنگ جمل، جنگ صفین اور جنگ نہروان میں امام علی (ع) کی فوج کے سپاہیوں میں سے تھے۔
ابو طفیل خون امام حسین (ع) کے انتقام کے لئے کئے مختار ثقفی کے قیام میں سپاہ کے سرداروں میں سے تھے۔ انہوں نے اپنے بیٹے کے ساتھ عبد الرحمن بن محمد بن اسعث کے خلاف قیام میں بھی شرکت کی تھی۔

انہوں نے پیغمبر اسلام (ص)، امام علی (ع)، امام حسن مجتبی (ع) اور امام سجاد (ع) سے روایات نقل کی ہیں۔ وہ سخنور اور شاعر بھی تھے۔ ان کے اشعار شائع ہو چکے ہیں۔

حضرت علی کے دور میں

ابو طفیل جنگ احد والے سال سنہ 3 ہجری 5-624 میں پیدا ہوئے اور انہوں نے پیغمبر اکرم (ص) کی عمر کے آخری آٹھ برسوں کو درک کیا۔

حذیفہ بن یمان کے زمانہ میں وہ کوفہ اور اس کے بعد مدائن گئے۔ انہوں نے مدتوں حضرت علی (ع) کی مصاحبت میں زندگی بسر کی اور ان کا شمار آپ کے باوفا اصحاب اور ان لوگوں میں ہوتا تھا جو آپ سے کسب علم کرتے تھے اور انہوں نے حضرت علی (ع) کی تمام جنگوں میں ان کی ہمراہی کی۔

امام علی (ع) کی شہادت کے بعد وہ مکہ لوٹ گئے اور آخر عمر تک وہیں مقیم رہے۔

 قیام مختار 

سنہ 65 ھ میں عبد اللہ بن زبیر نے محمد حنفیہ سے بیعت طلب کی۔ جب انہوں نے انکار کر دیا تو اس نے انہیں ان کے بعض اصحاب جن میں ابو طفیل بھی شامل تھے، کے ساتھ شعب بنی ہاشم میں قید کر دیا۔

ابو طفیل مختار بن ابی عبید ثقفی کے قیام تک قید میں تھے۔ انہوں نے مختار کے انتقام خون حسینی کے قیام میں ان کا ساتھ دیا اور ان کے فوج کے سرداروں میں سے تھے۔

انہیں قیام مختار میں شرکت کے سبب کیسانیہ مذہب خیال کرتے ہیں۔ البتہ ان کا اس قیام میں شرکت کرنا ان کے کیسانی مذہب ہونے کی دلیل نہیں بن سکتا۔

ابو طفیل نے جیسا کہ خود معاویہ کی محفل میں کہا کہ وہ قتل عثمان کے واقعہ میں حاضر ضرور تھے لیکن اس میں شرکت نہیں کی تھی۔ البتہ وہ حضرت علی (ع) سے اپنی خلل نا پذیر محبت پر تاکید کرتے ہیں۔

انہوں نے اور ان کے بیٹے حجاج کے خلاف ہونے والے عبد الرحمن بن محمد بن اشعث کے قیام میں شرکت کی تھی اور اس جنگ میں جو ان کے درمیان سنہ 82 ھ میں واقع ہوئی اس میں ان کا بیٹا قتل کر دیا گیا اور ابو طفیل نے بیٹے کی موت پر مرثیہ نظم کیا۔

 نقل احادیث 

انہوں نے پیغمبر اکرم (ص) سے بعض احادیث نقل کی ہیں جبکہ حضرت خدیجہ، معاذ بن جبل و عبد اللہ بن مسعود جیسے صحابہ سے بہت سی روایات نقل کی ہیں۔ نیز حضرت علی (ع)، امام حسن مجتبی (ع) و امام سجاد (ع) سے بھی احادیث نقل کی ہیں۔

اسی طرح سے اس روایت کے مطابق جو الکافی میں ذکر ہوئی ہے انہوں نے امام باقر (ع) اور اس حدیث کے مطابق جو علل الشرائع میں نقل ہوئی ہے انہوں نے امام جعفر صادق (ع) سے بھی روایت نقل کی ہے جو بدیہی ہے کہ امام صادق (ع) سے منقول روایت ان کی امامت سے پہلے اور امام محمد باقر (ع) کے دور امامت سے تعلق رکھتی ہے۔

 ادبی شخصیت 

ابو طفیل سخنور اور فصیح انسان تھے۔ ان کی سخنوری کا ایک نمونہ جو انہوں نے معاویہ کی بزم میں پیش کیا تھا، کتابوں میں ذکر ہوا ہے۔ ان کے اشعار عرب کے عہد جاہلیت کے دور کی طرح منسجم و حماسی اور غالبا فخر و مباہات اور رثائی ادب پر مشتمل ہیں۔ ان کے اشعار کے نمونے ادبی کتابوں میں متفرق و پراکندہ شکل میں ذکر ہوئے ہیں۔

ان کا دیوان جو مختصر ہے اسے ایک جرمن محقق نے طرماح بن حکیم طائی کے دیوان کے ساتھ طبع کیا ہے اور کرنکو نامی شخص نے ان دونوں کا ترجمہ انگریزی زبان میں کیا ہے۔

عبد العزیز بن یحیی جلودی (متوفی 302 ھ) نے ایک کتاب اخبار ابی الطفیل کے نام سے ان کی سر گذشت کے سلسلہ میں تالیف کی ہے۔ طیب عشاش تونسی نے اس کتاب اور ان کے اشعار کو 37 صفحات میں حولیات الجامعۃ النونسیۃ کے نام سے سنہ 1973ء میں طبع کیا ہے۔

718-9
ہوئی